[{"text_idx": "#000001", "text": "Un o raddedigion \u2018Y Gorau o Gymru\u2019 Aber yn mynd ati i helpu busnesau bwyd Cymru"}, {"text_idx": "#000003", "text": "Mae un o raddedigion Prifysgol Aberystwyth, sydd wedi ennill gwobrau lawer, wedi ymuno a\u0302 menter bwysig i gefnogi busnesau bwyd Cymru."}, {"text_idx": "#000005", "text": "Mae Cywain, sy\u2019n wasanaeth a ddarperir gan y cwmni datblygu economaidd annibynnol Menter a Busnes, yn cefnogi busnesau bwyd Cymru i dyfu drwy ddarparu cymorth uniongyrchol, mae\u2019n eu helpu i wella\u2019u gwybodaeth a\u2019u sgiliau busnes ac mae\u2019n cynnig cyfleoedd i gydweithio a\u0302 busnesau eraill."}, {"text_idx": "#000009", "text": "Ar ddiwrnod seremoni raddio Megi, cyflwynwyd gwobr \u2018Y Gorau o Gymru\u2019 iddi. Noddwyd y wobr hon gan asiantaeth bythynnod gwyliau \u2018Y Gorau o Gymru\u2019 ac fe\u2019i cyflwynwyd iddi am ragoriaeth ym maes astudiaethau busnes drwy gyfrwng y Gymraeg."}, {"text_idx": "#000010", "text": "Ychwanegai Megi: \u201cMae astudio Busnes a Rheolaeth wedi rhoi sylfaeni rhagorol imi a dealltwriaeth gadarn am fyd busnes. Mae hyn oll yn ddelfrydol i\u2019m swydd gyda Cywain. Roedd cefnogaeth y staff a\u2019r Ysgol Fusnes yn rhagorol, ac roedd yr amgylchfyd astudio a holl naws y campws yn wych. Roeddwn yn arbennig o hoff o elfennau marchnata\u2019r cwrs, am fod marchnata yn bwnc sy\u2019n fy niddori\u2019n fawr. Roedd gallu parhau a\u0302\u2019m hastudiaethau drwy gyfrwng y Gymraeg a\u2019r Saesneg hefyd yn wych am fod cymaint o\u2019r hyn a wnaf bob dydd yn gofyn am y ddwy iaith\u201d."}, {"text_idx": "#000011", "text": "\u201cMwynheais yr agwedd gymdeithasol ar fyw ac astudio yn Aberystwyth hefyd. Roeddwn yn rhan o\u2019r gymuned Gymraeg a oedd yn gysylltiedig ag UMCA. Drwy hynny, fe gymeron ni ran mewn llu o weithgareddau, gan gynnwys \u2018dilyn\u2019 Pencampwriaeth y Chwe Gwlad i\u2019r Alban a Ffrainc. Roedd y teithiau hyn yn wastad yn andros o hwyl\u201d."}]